ดูแลผู้บริโภค
พลันที่ธนาคารแห่งประเทศไทย (ธปท.) ออกประกาศให้ธุรกิจบัตรเครดิตเป็นธุรกิจควบคุมสัญญาเพื่อคุ้มครองผู้บริโภค ก็เป็นเรื่องตลกร้ายขึ้นมาที
8 พ.ค. 2556

พลันที่ธนาคารแห่งประเทศไทย (ธปท.) ออกประกาศให้ธุรกิจบัตรเครดิตเป็นธุรกิจควบคุมสัญญาเพื่อคุ้มครองผู้บริโภค ก็เป็นเรื่องตลกร้ายขึ้นมาที 
เพราะประกาศที่ออกมานั้นแม้จะระบุปี 2556 แต่เนื้อหาเป็นของเดิมทั้งหมด 
สุขดี จงมั่นคง ประธานชมรมธุรกิจบัตรเครดิต บอกว่า ประกาศฉบับนี้มีเพียงเรื่องเดียวที่เป็นเรื่องใหม่ คือ ข้อ 3 สัญญาที่ผู้ประกอบธุรกิจทำกับผู้บริโภคต้องมีข้อความเป็นภาษาไทยที่สามารถเห็นและอ่านได้ชัดเจน 
เงื่อนไข คือ การเปลี่ยนแปลงเงื่อนไขการใช้บัตรเครดิต อัตราดอกเบี้ย เบี้ยปรับ ค่าธรรมเนียม ค่าบริการ และค่าใช้จ่ายต่างๆ หลักเกณฑ์การใช้บัตรเครดิต ข้อสัญญาใดๆ ผู้ประกอบธุรกิจต้องแจ้งให้ผู้บริโภครับทราบเป็นลายลักษณ์อักษรมีขนาดตัวอักษรไม่เล็กกว่า 2 มิลลิเมตร โดยมีจำนวนไม่เกิน 11 ตัวอักษรใน 1 นิ้ว
นี่คือสาระสำคัญที่ ธปท.สั่งสถาบันการเงินคุ้มครองผู้บริโภคด้วยการจัดระเบียบสายตาเสียใหม่